Ego Odo dux Burgundie notum facio tam presentibus quam futuris quod Willermus dominus Marigne pro se et comparticipibus suis scilicet Guidone Garoz et Guidone de Lonvi ascensivit domui Cistercii sub annuo censu centum solidorum Divionensium terciam partem territorii quod dicitur Li Faex iure perpetuo possidendam excepta terra illa quam dominus Haymo pater eius ascensiverat priori de Gilleio sicuti divisa est. Quod videlicet territorium incipit ex una parte a rivulo qui dicitur Chardenez qui egreditur de quodam parvo nemore quod dicitur Vichez et est iuxta Arbueriam qui rivulus descendit in torrentem qui dicitur Aneet qui est terminus territorii de Esparnai et de Savoogis et de Corcellis et territorii huius. Ex parte Britenni incipit a chimino et tendit per viam que dicitur Fesches ad mediam marciam que dicitur Marcia fratris Herberti et inde protenditur ad quandam fossam que dividit terram prioris de Gilleio et territorium istud et a fossa illa tendit per aliam marciam que est in medio agrorum ad quandam quercum curvam que est iuxta viam que tendit a Villabichet versus Gemigne. Ex altera parte est terminus eadem via a prefata quercu curva usque ad mediam marciam que est iuxta haiam de Villabichet et tendit per ipsam mediam marciam et per iuxta pirum que est in medio agrorum ad rivulum qui incipit subtus ipsam pirum et descendit in torrentem qui currit in Voogiam et dividit territorium istud et territorium de Villabichet. Ex parte Cistercii est terminus via de Villabichet ad Forgiam. Habuit autem prefatus Willermus dominus Marigne pro intragio huius terre a Cisterciensibus trecentas libras Proviniensium et uxor eius Margarita que hoc ipsum laudavit habuit quadraginta oves cum agnis et duas sues. Supradictus vero census reddetur in marcio domino Magrigne vel uxori eius et comparticipibus suis. Et sciendum quod non poterunt censum istum nec ipsi nec successores eorum dare in elemosinam nisi Cisterciensibus nec vendere nec invadiare nec concambire nec aliquo modo a se ipsis alianare nisi Cisterciensibus si tamen ab eis premoniti Cistercienses sibi voluerint retinere. Tenetur autem predictus Willermus terram illam domui Cisterciensi contra omnes homines garentire. Harum vero omnium conventionum fideiussores et fideles responsores ad petitionem iamdicti Willermi et comparticipum suorum domui Cisterciensi me et meos successores constitui hoc modo quod si ipse Willermus vel comparticipes sui aut successores eorum has conventiones non tenuerint vel aliquo modo violare temptavererint ego et successores mei faciemus eos et successores eorum tenere et firmiter observare. Hec omnia laudavit Huo dominus de Vergeii, in presentia mea apud Argilleium de cuius casamento ipse Willermus prefatam terram tenebat coram his testibus : Pontio cellerario, Nicholao grangiario, monachis Cistercii, Hugone milite de Chasul, Haymone Laffree, Nicholao preposito Argilleii. Hoc laudavit Margarita uxor eiusdem Willermi, et Guido Garoz qui quartam partem habuit in predicta terra et uxor eius Maria et Raynaldus et Odo et Stephanus filii eius et Ysabel filia eius hoc laudaverunt coram his testibus : Humberto priore Buxerie, Nicholao grangiario Cistercii, Guidone presbitero de Marigne, Haymone Laffree, Guidone Taillefer, Huone et Johanne filiis Guidonis Albi. Hoc laudavit Adelina filia Guidonis Garoz coram his testibus : Guidone de Duabus Piris, Nicholao grangiario, monachis Cistercii, Cristiano magistro pastorum convero Cistercii, Willermo domino Marigne, Dodone Albo et filio eius Willermo, Bartholomeo de Charmei et Willermo fratre eius, Huone Albo, Guidone presbitero Marigne. Hoc laudavit Guido de Lonvi qui quartam partem habuit in predicta terra et Guido Crassus de Vergeio de cuius casamento Guido de Lonvi terram illam tenebat coram his testibus : Pontio cellerario Cistercii, Guidone de Duabus Piris monacho Cistercii, Hugone decano Vergeii, Nicholao canonico Vergeii, Humberto Grosso, Petro preposito Vergeii. Hoc laudavit Hugo clericus frater eiusdem Willermi coram his testibus : domino Galterio Eduensi episcopo, domino Guidone abbate Cistercii, Nicholao grangiario Cistercii, Hugone archipresbitero Vergeii, Johanne archipresbitero de Alere. Hoc laudavit Haymo frater ipsius Willermi coram his testibus : Thoma monacho et Benedicto converso Cistercii, Girardo Coco, Rainaldo filio eius, Mauricio de Marigne. Hoc laudavit Odo frater eiusdem Willermi coram his testibus : Thoma monacho et Benedicto converso Cistercii, Hugone suppriore Buxerie, Pontio filio domini Hugonis de Monte Sancti Johannis, Haymone Laffree. Hoc laudavit Stephanus frater eiusdem Willermi et Julia soror eorum coram his testibus : Thoma monacho et Benedicto converso Cistercii, Hugone suppriore Buxerie, Reynerio domino Solce, Haimone Laffree, Henrico de Castellione. Ut autem omnes supradicte conventiones et laudationes firme et inconcusse cunctis in posterum diebus permaneant a me et a meis successoribus manutenende petitione et voluntate prefati Willermi et comparticipum eius presentem cartam ipsas conventiones et laudationes prout geste sunt continentem sigilli mei impressione munivi et confirmavi. Huius rei testes sunt : Nicholaus prior, Pontius cellerarius et Audo socius eius, Nicholaus grangiarius, Henricus de Aceus, monachi Cistercii, Garnerius mercator, Dominicus pellitarius, conversi Cistercii, Hugo de Chasul, Haymo Laffree, Nicholaus prepositus Argilleii, Guido Taillefer, Willermus Maltalant, Huo filius Guidonis Albi, Humbertus de Ysora. Actum est hoc anno Incarnationis Dominice millesimo centesimo nonagesimo septimo.